b"\n_START_ARTICLE_\nAnticipating\n_START_SECTION_\nOzadje in sestava\n_START_PARAGRAPH_\nPesem\xc2\xa0\xc2\xbbAnticipating\xc2\xab\xc2\xa0so napisali Britney Spears, Brian Kierulf in Josh Schwartz, producirala pa sta jo le Brian Kierulf in Josh Schwartz. Posneli so jo v studiu Rusk Sound v Jacksonu, New Jersey, v studiu Sound in v studiu Battery v New York Cityju. Remix za pesem je Stephen George posnel v studiu Battery. Zvok so urejali Aaron Kaplan, Rich Tapper, Jill Tengan in Charles McCrorey, Nile Rodgers pa je na pesmi igral kitaro. Bas kitaro in programiranje je opravil Brian Kierulf. Spremljevalne vokale sta zapeli Britney Spears in Jennifer Karr._NEWLINE_Pesem\xc2\xa0\xc2\xbbAnticipating\xc2\xab\xc2\xa0je pesem z disko zvokom iz sedemdesetih. Po podatkih, objavljenih na spletni strani musicnotes.com, ki je v lasti podjetja Universal Music Publishing Group, je pesem napisana v F-duru, vokali Britney Spears pa se raztezajo od F\xe2\x82\x83 do A\xe2\x82\x84. Temu sledi procesija akordov B(9)\xe2\x80\x93C\xe2\x80\x93Dm7\xe2\x80\x93B(9). Besedilo pesmi govori o prijateljstvu med \xc5\xbeenskami.\n_START_SECTION_\nSprejem\n_START_PARAGRAPH_\nJane Stevenson iz revije Jam! je pesem\xc2\xa0\xc2\xbbAnticipating\xc2\xab\xc2\xa0ozna\xc4\x8dila za najmo\xc4\x8dnej\xc5\xa1o pesem na albumu. Novinarka revije Yale Daily News, Catherine Halaby, je pesem ozna\xc4\x8dila za\xc2\xa0\xc2\xbbzabavno, lu\xc5\xa1tkano disko balado\xc2\xab. Nikki Tranker s spletne strani PopMatters je dejala, da pesem\xc2\xa0\xc2\xbbBritneyjinim obo\xc5\xbeevalcem ponuja malce druga\xc4\x8den, a \xc5\xa1e vedno preprost zvok s prelepim poudarjenim in izpopolnjenim disko zvokom iz sedemdesetih.\xc2\xab Jim Farber iz revije Daily News je v oceni turneje Dream Within a Dream Tour pesem\xc2\xa0\xc2\xbbStronger\xc2\xab\xc2\xa0in pesem\xc2\xa0\xc2\xbbAnticipating\xc2\xab\xc2\xa0ozna\xc4\x8dil za\xc2\xa0\xc2\xbb[dve] dekli\xc5\xa1ki himni\xc2\xab. Katie Perone iz revije Loyola Greyhound je dejala, da je pesem\xc2\xa0\xc2\xbbzabavna, dekli\xc5\xa1ka pesem, ki bi bila po vsej verjetnosti zelo uspe\xc5\xa1na, \xc4\x8de bi jo izdali na albumu Oops!.\xc2\xab Barry Walters iz revije Rolling Stone je napisal, da pesem\xc2\xa0\xc2\xbbpo evforiji spominja na single Ricka Astleyja, saj nas vznemeri brez oblikovanja zvokov tako teatralno, kot Nickelodeonovi zvezdniki.\xc2\xab Joan Anderman iz revije The Boston Globe je pesem primerjal s prvimi Madonninimi pesmimi, kot je na primer pesem\xc2\xa0\xc2\xbbHoliday\xc2\xab. Med oceno albuma je David Browne, novinar revije Entertainment Weekly, kritiziral pesmi\xc2\xa0\xc2\xbbAnticipating\xc2\xab\xc2\xa0in\xc2\xa0\xc2\xbbBombastic Love\xc2\xab\xc2\xa0zaradi\xc2\xa0\xc2\xbbzana\xc5\xa1anja na preizku\xc5\xa1ene formule\xc2\xab. 26. julija 2002 je pesem zasedla \xc5\xa1estin\xc5\xa1tirideseto mesto na francoski glasbeni lestvici. Naslednji teden je pesem \xc5\xbee zasedla osemintrideseto mesto.\n_START_SECTION_\nPromocija\n_START_PARAGRAPH_\nBritney Spears je pesem izvedla na turneji Dream Within a Dream Tour. Nastop se je pri\xc4\x8del z video uvodom, v katerem se je Britney Spears pogovarjala s svojimi spremljevalnimi plesalci. Nato se je oble\xc4\x8dena v krilo iz d\xc5\xbeinsa pojavila na odru. Ozadje so sestavljale razne barvne risbe hi\xc5\xa1 in avtomobilov. Po drugem delu pesmi je ob\xc4\x8dinstvo pozvala k temu, da so peli skupaj z njo. Na koncu nastopa je na kratko govorila z ob\xc4\x8dinstvom, nato pa se preoblekla v krilo in kratko majico ter za\xc4\x8dela izvajati pesem\xc2\xa0\xc2\xbbI'm a Slave 4 U\xc2\xab. Shaheem Reid iz MTV-ja je v svoji oceni koncerta v Columbusu, Ohio napisal:\xc2\xa0\xc2\xbbBritney je morala pozabiti, da so disko pesmi zdaj malce druga\xc4\x8dne, saj je vse spodbujala k temu, da so peli skupaj z njo [...] \xc4\x8ceprav je ob\xc4\x8dinstvo ploskalo in skakalo, je morala Britney peti sama.\xc2\xab Videospot za pesem, ki ga je re\xc5\xbeiral Marty Callner, je bil sestavljen iz posnetkov z DVD-ja Live from Las Vegas. Dodali so \xc5\xa1e mnoge dodatne u\xc4\x8dinke, vklju\xc4\x8dno z disko kroglo in imenom pesmi, ki se je na za\xc4\x8detku pojavilo na ekranu. Pesem so promovirali tudi z reklamo, ki jo je Britney Spears posnela za podjetje Toyota Vios."